**Xosefina de Leuchtenberg**, nada o 14 de marzo de 1807 en Milán (como *Joséphine Maximilienne Eugénie Napoléone de Beauharnais*) e finada o 7 de xuño de 1876 en Estocolmo, foi raíña de Suecia e Noruega entre 1844 e 1859, como consorte do rei Óscar I.

Tamén foi Princesa de Bologne, e Duquesa de Galliera e de Leuchtenberg.

Familia
-------

Era a filla máis vella de Eugène de Beauharnais, primeiro duque de Leuchtenberg (concedido en 1817 polo rei Maximiliano I de Baviera) e de Augusta Amalia de Baviera (filla do rei Maximiliano I de Baviera e da princesa Guillermina de Hesse-Darmstadt).

Debía o seu primeiro nome á súa avoa paterna, a emperatriz Xosefina, e o seu terceiro ao emperador Napoleón Bonaparte.

Matrimonio
----------

Retrato de Óscar I, esposo de Xosefina de Leuchtenberg.
Xosefina, como princesa herdeira de Suecia e Noruega.
Casou con Óscar, o príncipe herdeiro de Suecia e Noruega, o 22 de maio de 1823, no palacio de Leuchtenberg, en Múnic.

O 19 de xuño do mesmo ano celebrouse unha cerimonia en Estocolmo.

Probabelmente o matrimonio tiña tamén fins de lexitimación dinástica, pois Xosefina era descendente, por liña materna, de Gustavo Vasa. Así mesmo descendía a través da súa e nai do impopular rei Cristián II de Dinamarca.

Seis días despois de chegar a Suecia tivo que renunciar ao seu terceiro nome, *Napoleona*, debido a que Suecia se aliñara no bando contrario a Napoleón durante as guerras deste en Europa.

Levou consigo varias xoias espectaculares herdadas da emperatriz Xosefina, elaboradas en prestixiosas xoiarías de París. Esas xoias pertencen aínda hoxe en día á familia real sueca.

En 1824 foi vicerraíña de Noruega e tería que viaxar acompañando ao seu marido á capital dese país, Kristianía (actual Oslo). Alí viviría a parella uns cantos meses antes de volver a Estocolmo.

Á morte de Carlos XIV Xoán de Suecia, o seu esposo Óscar subiu ao trono, como Óscar I, e Xosefina converteuse en raíña de Suecia e Noruega.

Entre as súas actividades como raíña encontrábanse as obras de caridade. Manifestou gusto pola pintura e promoveu as reformas propostas polo seu marido.

Xosefina foi tan popular na corte como entre o pobo sueco, a pesar de conservar a súa relixión católica, aínda que consentiu educar os seus fillos na relixión luterana. Segundo rumores, a raíña defendeu, en 1860, unha nova lei de liberdade relixiosa. A lei antiga permitía crenzas diferentes soamente se o individuo nacera nelas, prohibindo unha conversión da fe luterana.

Non se sabe se tivo algunha influencia política durante o reinado do seu marido (e no do seu fillo), pero certamente actuou como conselleira do rei. En 1848 tentou evitar unha guerra en Schleswig-Holstein. E sería responsábel dun tratado entre Suecia, Noruega, Francia e a Gran Bretaña en 1855.

Na súa vida privada padeceu a infidelidade de Óscar, que tivo un romance extramatrimonial coa famosa actriz sueca Emilie Högqvist, e outra relación coa aristócrata Jaquette Löwenhielm.

Morte
-----

A finais do mes de maio de 1876, Xosefina xa estaba bastante enferma, falecendo o 7 de xuño dese ano en Estocolmo, á idade de 69 anos. As súas últimas palabras foron: «Eu estou indo para casa agora. Estou moi feliz». O seu funeral seguiu o rito católico. Está sepultada na Igrexa de Riddarholmen, de capital sueca.

Descendencia
------------

Co seu esposo Óscar I tivo os seguintes fillos:

1. Carlos (1826-1872). Duque de Escania, rei de Suecia e de Noruega de 1859 a 1872.
2. Gustavo (1827-1852). Duque de Uppland.
3. Óscar (1829-1907). Duque de Östergötland, rei de Suecia de 1872 a 1907 e de Noruega de 1872 a 1905.
4. Euxenia (1830-1889).
5. Augusto (1831-1873). Duque de Dalecarlia.

Galería de imaxes
-----------------

* Josefinas klänning, Livrustkammaren. (Vestido de Xosefina)Josefinas klänning, Livrustkammaren.  
 (Vestido de Xosefina)
* Oscar I:s och Josefinas bröllopskläder, Livrustkammaren.(Roupas da voda de Óscar I e Xosefina)Oscar I:s och Josefinas bröllopskläder, Livrustkammaren.  
(Roupas da voda de Óscar I e Xosefina)
* Solfjäder som tillhört drottning Josefina, 1873.(Abano que pertenceu á Raíña Xosefina, 1873)Solfjäder som tillhört drottning Josefina, 1873.  
(Abano que pertenceu á Raíña Xosefina, 1873)
* Minnesvärja tillverkad till 50-årsjubileet av drottning Josefinas landstigning i Sverige, 1873.(Espada conmemorativa do 50º aniversario da chegada da Raíña Xosefina e Suecia, 1873)Minnesvärja tillverkad till 50-årsjubileet av drottning Josefinas landstigning i Sverige, 1873.  
(Espada conmemorativa do 50º aniversario da chegada da Raíña Xosefina e Suecia, 1873)
* Drottning Sofias guldbröllopssläp.(Manto bordado en ouro da voda da Raíña Sofía)Drottning Sofias guldbröllopssläp.  
(Manto bordado en ouro da voda da Raíña Sofía)
* Hovdamstecken med Josefinas spegelmonogram under kunglig krona av silver och briljanter, 1844-1876, Livrustkammaren.(Monograma de Xosefina baixo a coroa real de prata e diamantes, 1844-1876)Hovdamstecken med Josefinas spegelmonogram under kunglig krona av silver och briljanter, 1844-1876, Livrustkammaren.  
(Monograma de Xosefina baixo a coroa real de prata e diamantes, 1844-1876)

Antepasados
-----------

**Antepasados de Xosefina de Leuchtenberg**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 4. Alexandre de Beauharnais |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 2. Eugène de Beauharnais |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 5. Xosefina de Beauharnais |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 1. **Xosefina de Leuchtenberg** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 6. Maximiliano I Xosé de Baviera |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 3. Augusta de Baviera |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 7. Augusta de Hessen-Darmstadt |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|

|  |  |  |
| --- | --- | --- |
| Predecesor:**Desideria Clary** | **Raíña Consorte de Suecia e de Noruega**8 de marzo de 1844 – 8 de xullo de 1859 | Sucesor:**Luísa dos Países Baixos** |

Notas
-----

1. 1 2 3  Darryl Lundy, Xenealoxía de Xosefina de Leuchtenberg *(en inglés)*.
2. ↑  Princesse de Boulogne 1807 en *Oeuvres de Napoléon Bonaparte, Volume 4*.
3. ↑  Söderhjelm, Alma & Palmstierna, Carl-Fredrik (1944): *Oscar I*. Stockholm: Bonnier. Libris 22887 *(en sueco)*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Xosefina de Leuchtenberg Modificar a ligazón no Wikidata*** |

### Bibliografía

* Herman Lindqvist (2006): *Historien om alla Sveriges drottningar* Arquivado 24 de setembro de 2019 en Wayback Machine.. Stockholm: Norstedts Förlag. ISBN 9113015249 / ISBN 9789113015248 *(en sueco)*.

### Outros artigos

* Óscar I de Suecia

### Ligazóns externas

* Darryl Lundy, Xenealoxía de Xosefina de Leuchtenberg en The Peerage *(en inglés)*

|  |  |
| --- | --- |
| Control de autoridades | 
* Wd: Q229810
* WorldCat
* VIAF: 53761094
* BAV: ADV11770156
* BIBSYS: 90961853
* CERL: cnp01156447
* DeutscheBio: 136636616
* FAST: 1914553
* GND: 136636616
* ISNI: 0000 0000 6153 5544
* KulturNav: ID
* LCCN: no98014934
* NTA: 140210229
* SELIBR: 206221
* WikiTree: Beauharnais-1

 |